CK ลุ้น Q1 พลิกกำไร 175 ล้าน บุ๊กรายได้หลวงพระบางก้อนโตหนุน โบรกแนะซื้อเป้า 26 บ.
CK ลุ้นไตรมาส 1/66 พลิกกำไร 175 ล้าน บุ๊กรายได้หลวงพระบางก้อนโต จับกำไรปีนี้ฟื้นสูงในรอบ 6 ปี โบรกแนะซื้อเป้า 26 บาท พร้อมลุ้น ครม. เห็นชอบสายสีส้มและลงนามได้หนุนอัพไซด์เพิ่มราว 4-5 บาท/หุ้น
CK ลุ้นไตรมาส 1/66 พลิกกำไร 175 ล้าน บุ๊กรายได้หลวงพระบางก้อนโตหนุน จับกำไรปีนี้ฟื้นสูงในรอบ 6 ปี โบรกแนะซื้อเป้า 26 บาท
9 พ.ค. 2566

บล.ดาโอ ระบุในบทวิเคราะห์วันนี้(9 พ.ค.66) บริษัท ช.การช่าง จำกัด (มหาชน) หรือ CK คงคำแนะนำ “ซื้อ”ราคาเป้าหมาย 26.00 บาท  โดยกำไรปกติไตรมาส 1/66 ที่ 175 ล้านบาท เพิ่มขึ้น 44% เทียบช่วงเดียวกันของปีก่อน และพลิกเป็นกำไรจากขาดทุนปกติไตรมาส 4/65 ที่ 75 ล้านบาท ได้ปัจจัยหนุนหลักจาก 1.รายได้ก่อสร้างเติบโตสูง 19% เทียบช่วงเดียวกันของปีก่อน และโต 113% เทียบไตรมาสก่อนหน้า ซึ่งคาดการณ์ว่าบริษัทจะมีการรับรู้รายได้ก้อนใหญ่จากโครงการหลวงพระบาง ซึ่งมีการเร่งงานก่อสร้างก่อนเข้าสู่ฤดูฝนโดยคาดเป็นการก่อสร้างล่วงหน้าก่อนสัญญาใกล้ได้ข้อสรุป
ขณะที่โครงการเดิม เช่น ทางคู่เด่นชัย-เชียงราย-เชียงของ และสายสีม่วงใต้ทยอย progress ต่อเนื่อง และ 2) ส่วนแบ่งกำไร BEM ฟื้นตัวดีอย่างมากตามทิศทางผู้ใช้บริการเราคงกำไรปกติปี 66 ที่ 1.6 พันล้านบาท โต 77% เทียบช่วงเดียวกันของปีก่อน แต่โอกาสมี upside
หากงานหลวงพระบางสามารถรับรู้ได้เร็วกว่าคาด สำหรับไตรมาส 2/66 คาดการณ์กำไรปกติจะโตต่อเนื่อง เทียบช่วงเดียวกันของปีก่อน เป็นไปตาม progress งานก่อสร้างโครงการใหญ่เร่งตัวมากขึ้น และส่วนแบ่งกำไร BEM โตดีต่อเนื่องตามภาคท่องเที่ยวราคาหุ้นกลับมาปรับตัวขึ้น และ in line กับ SET ใน 1 เดือน หลังคดีความสายสีส้มมีสัญญาณคลี่คลายขึ้น
คงมุมมองบวกต่อ CK จากแนวโน้มกำไรปกติปี 66 จะฟื้นตัวสูงในรอบ 6 ปี ขณะที่ยังมี catalysts จาก1) การประกาศโครงการหลวงพระบางอย่างเป็นทางการในไตรมาส 2/66 (รวมไว้ในประมาณการแล้ว) และ 2.หาก ครม. อนุมัติเห็นชอบสายสีส้มและลงนามได้ จะเป็น upside ราว 4-5 บาท/หุ้น